Zilliqa คืออะไร
Zilliqa (ซิลิก้า) คือ เครือข่าย Blockchain ที่สามารถใช้ Smart Contract เพื่อสร้าง Decentralised Application (dApp) รวมถึงรองรับ Non-fungible Token (NFT) ซึ่ง Zilliqa เป็นเครือข่ายแรกที่นำเทคโนโลยี Sharding หรือการแบ่งข้อมูลกันประมวลผลภายในบล็อกเชน ทำให้การประมวลผลสามารถเกิดขึ้นได้แบบคู่ขนาน (Parallel processing) จึงเป็นการเพิ่มความเร็วโดยรวมของเครือข่าย

Zilliqa มีเหรียญประจำเครือข่ายก็คือ ZIL ทีใช้ร่วมกับแอปพลิเคชันที่สร้างขึ้นบนเครือข่าย และยังสามารถนำ ZIL ไปล็อก (Stake) เพื่อเสริมความปลอดภัยให้กับเครือข่าย และรับรางวัลจากการมีส่วนร่วมเป็นเหรียญ ZIL ได้อีกด้วย

Zilliqa ถูกก่อตั้งในปี 2017 โดยมีผู้ร่วมก่อตั้งคือ Amrit Kumar และ Xinshu Don สองนักวิจัยจากมหาวิทยาลัยแห่งชาติสิงคโปร์ (National University of Singapore) โดยนอกจากจุดเด่นด้านการเป็นเครือข่ายแบบ Sharding แล้ว Ziliqa ยังถูกออกแบบให้สามารถประมวลผลธุรกรรมที่มีความซับซ้อนได้อย่างมีประสิทธิภาพ รวมถึงสามารถขยายขนาดเพื่อรองรับจำนวนธุรกรรมที่จะเพิ่มขึ้นได้

ในช่วงแรกที่เพิ่งก่อตั้ง ทาง Ziliqa มีการทำ ICO ผ่านการเสนอขายเหรียญ ZIL มาตรฐาน ERC-20 บน Ethereum ก่อนที่เครือข่ายหลักของ Zilliqa จะเปิดตัวในเดือนมกราคม ปี 2019 ผู้ถือเหรียญจึงสามารถโอนเหรียญ ZIL ไปยังเครือข่ายหลักได้
1.เทคโนโลยีทางการเงิน & การเงินดิจิทัล,5.ความรู้ทางการเงิน